ᱞᱟᱞᱟ ᱞᱟᱡᱽᱯᱚᱛ ᱨᱟᱭ

ᱞᱟᱞᱟ ᱞᱟᱡᱽᱯᱚᱛ ᱨᱟᱭ (᱒᱘ ᱡᱟᱱᱩᱣᱟᱨᱤ ᱑᱘᱖᱕ — ᱑᱗ ᱱᱚᱵᱷᱮᱢᱵᱚᱨ ᱑᱙᱒᱘) ᱫᱚ ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮᱱ ᱢᱤᱫ ᱦᱩᱞᱜᱟᱹᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱩᱱᱤᱭᱟᱜ ᱟᱹᱰᱤ ᱢᱚᱦᱚᱛᱟᱱ ᱮᱢᱮᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱯᱟᱧᱡᱟᱵᱽ ᱠᱮᱥᱟᱨᱤ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱭᱟᱜ ᱪᱚᱨᱚᱢ ᱯᱚᱱᱛᱷᱤ ᱫᱚᱞ ᱨᱮᱭᱟᱜ ᱞᱟᱞ-ᱵᱟᱞ-ᱯᱟᱞ ᱨᱮᱱ ᱢᱩᱬᱩᱛ ᱱᱮᱛᱟ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱯᱟᱧᱡᱟᱵᱽ ᱱᱮᱥᱟᱱᱟᱞ ᱵᱮᱸᱠ ᱟᱨ ᱞᱚᱠᱠᱷᱤ ᱵᱤᱢᱟᱹ ᱠᱚᱢᱯᱟᱱᱤ ᱮ ᱛᱷᱟᱯᱚᱱ ᱞᱮᱫᱟ ᱾ ᱑᱙᱒᱘ ᱥᱮᱨᱢᱟ ᱥᱟᱭᱢᱚᱱ ᱠᱚᱢᱤᱥᱚᱱ ᱨᱮᱭᱟᱜ ᱵᱤᱨᱩᱫᱽ ᱨᱮ ᱦᱩᱭ ᱞᱮᱱ ᱢᱤᱫ ᱩᱫᱮᱞᱟ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱚᱸᱰᱮ ᱜᱮ ᱩᱱᱤ ᱯᱩᱞᱤᱥ ᱟᱜ ᱫᱟᱞ ᱛᱮ ᱟᱹᱰᱤ ᱜᱟᱹᱦᱤᱨ ᱛᱮᱭ ᱵᱟᱡᱟᱣ ᱞᱮᱱᱟ ᱾ ᱑᱙᱒᱘ ᱥᱟᱞ ᱨᱮᱭᱟᱜ ᱑᱗ ᱱᱚᱵᱷᱮᱢᱵᱚᱨ ᱦᱤᱞᱳᱜ ᱩᱱᱤ ᱫᱚᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱨᱟᱭ ᱫᱚ ᱒᱘ ᱡᱟᱱᱩᱣᱟᱨᱤ ᱑᱘᱖᱕ ᱥᱮᱨᱢᱟ ᱨᱮ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱭᱟᱜ ᱞᱩᱫᱷᱤᱭᱟᱱᱟ ᱦᱚᱱᱚᱛ ᱫᱷᱩᱫᱤᱠᱮ ᱟᱹᱛᱩ ᱨᱮᱭᱟᱜ ᱢᱤᱫ ᱡᱳᱭᱱᱳ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱟᱭᱚ ᱫᱚ ᱜᱩᱞᱟᱵᱽ ᱫᱮᱵᱤ ᱟᱨ ᱟᱡ ᱵᱟᱵᱟ ᱢᱩᱱᱥᱤ ᱨᱟᱫᱷᱟ ᱠᱨᱤᱥᱱᱟᱱ ᱫᱚ ᱢᱤᱫ ᱩᱨᱫᱩ ᱟᱨ ᱯᱷᱟᱨᱥᱤ ᱟᱥᱲᱟ ᱨᱮ ᱢᱟᱪᱮᱫ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱟᱡᱟᱜ ᱡᱩᱣᱟᱹᱱ ᱨᱮᱭᱟᱜ ᱡᱟᱹᱥᱛᱤ ᱜᱟᱱ ᱚᱠᱛᱚ ᱡᱟᱜᱽᱨᱟᱶ ᱨᱮᱭ ᱛᱟᱦᱮ ᱠᱟᱱᱟ ᱾ ᱡᱟᱜᱽᱨᱟᱶ ᱨᱮ ᱱᱤᱛ ᱦᱚᱸ ᱩᱱᱤᱭᱟᱜ ᱚᱲᱟᱜ ᱢᱮᱱᱟᱜ ᱜᱮᱭᱟ ᱚᱱᱟ ᱨᱮ ᱢᱤᱫ ᱯᱩᱛᱷᱤ ᱥᱟᱧᱪᱟᱱ ᱟᱨ ᱢᱤᱣᱡᱤᱭᱟᱢ ᱢᱮᱱᱟᱜᱼᱟ ᱾

ᱥᱮᱪᱮᱫ
᱑᱘᱗᱐ ᱜᱮᱥᱮᱨᱢᱟ ᱛᱟᱭᱚᱢ, ᱟᱡ ᱨᱮᱣᱟᱲᱤ ᱨᱮᱠᱚ ᱩᱪᱟᱹᱲ ᱠᱮᱫᱮᱭᱟ, ᱡᱟᱦᱟᱸ ᱨᱮ ᱩᱱᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱮ ᱧᱟᱢ ᱞᱮᱫᱟ ᱾ ᱑᱘᱘᱐ ᱥᱮᱨᱢᱟ ᱨᱮ, ᱞᱟᱡᱽᱯᱚᱛ ᱨᱟᱭ ᱟᱹᱱᱟᱹᱨᱤ ᱯᱟᱲᱦᱟᱣ ᱞᱟᱹᱜᱤᱫ ᱞᱟᱦᱚᱨ ᱨᱮᱭᱟᱜ ᱫᱚᱨᱠᱟᱨ ᱠᱚᱞᱮᱡᱽ ᱨᱮᱭ ᱵᱷᱩᱨᱛᱤ ᱮᱱᱟ, ᱚᱸᱰᱮ ᱜᱮ ᱩᱱᱤ ᱫᱚ ᱫᱤᱥᱩᱣᱟᱹ ᱫᱩᱞᱟᱹᱲᱤᱭᱟᱹ ᱟᱨ ᱟᱜᱟᱢ ᱦᱩᱞᱜᱟᱹᱨᱤᱭᱟᱹ ᱢᱚᱦᱟᱛᱢᱟ ᱦᱟᱱᱥᱟᱨᱟᱡᱽ ᱟᱨ ᱯᱚᱸᱰᱮᱛ ᱜᱩᱨᱩ ᱫᱚᱛᱛ ᱥᱟᱶ ᱮ ᱧᱟᱯᱟᱢ ᱞᱮᱱᱟ ᱾ ᱞᱟᱦᱚᱨ ᱨᱮ ᱯᱟᱲᱦᱟᱣ ᱚᱠᱛᱚ ᱩᱱᱤ ᱫᱚ ᱫᱚᱭᱟᱱᱚᱱᱫᱚ ᱥᱚᱨᱚᱥᱣᱚᱛᱤ ᱟᱜ ᱦᱤᱱᱫᱩ ᱥᱩᱫᱷᱨᱟᱹᱣ ᱵᱟᱹᱫᱤ ᱟᱱᱫᱳᱞᱳᱱ ᱨᱮᱭᱟᱜ ᱚᱨᱥᱚᱝ ᱨᱮᱜ ᱦᱮᱡ ᱞᱮᱱᱟ, ᱟᱨᱡᱚ ᱥᱚᱢᱟᱡᱽ ᱞᱟᱦᱚᱨ (᱑᱘᱗᱗ ᱨᱮ ᱛᱷᱟᱯᱚᱱ) ᱨᱮᱱ ᱨᱟᱹᱥᱤᱭᱟᱹ ᱟᱨ ᱞᱟᱦᱚᱨ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱸᱫ ᱟᱨᱡᱚ ᱜᱮᱡᱮᱴ ᱨᱮᱱ ᱛᱷᱟᱯᱚᱱᱤᱭᱟᱹ ᱥᱟᱯᱲᱮᱛ ᱮ ᱵᱮᱱᱟᱣ ᱮᱱᱟ ᱾

ᱠᱟᱹᱢᱤ
ᱟᱹᱱᱟᱹᱨᱤ

ᱨᱟᱡᱽᱟᱹᱨᱤ
ᱥᱮᱞᱮᱫ ᱯᱚᱱᱚᱛ ᱨᱮ ᱥᱟᱸᱜᱷᱟᱬ

ᱥᱟᱭᱢᱚᱱ ᱠᱚᱢᱤᱥᱚᱱ ᱨᱮᱭᱟᱜ ᱵᱤᱨᱳᱫᱷ
᱑᱙᱒᱘ ᱨᱮ, ᱥᱮᱞᱮᱫ ᱫᱤᱥᱟᱹᱢ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱟᱹᱨᱤ ᱥᱛᱷᱤᱛᱤ ᱨᱮᱭᱟᱜ ᱨᱤᱯᱳᱨᱴ ᱞᱟᱹᱜᱤᱫ ᱡᱚᱦᱚᱱ ᱥᱟᱭᱢᱚᱢ ᱟᱜ ᱟᱹᱭᱩᱨ ᱛᱮ ᱥᱟᱭᱢᱚᱱ ᱠᱚᱢᱤᱥᱚᱱ ᱠᱚ ᱛᱮᱭᱟᱨ ᱞᱮᱫᱟ ᱾ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱫᱚᱞ ᱠᱚ ᱱᱚᱣᱟ ᱨᱮᱭᱟᱜ ᱠᱚ ᱵᱤᱨᱳᱫᱷ ᱞᱮᱫᱟ ᱪᱮᱫᱟᱜ ᱥᱮ ᱱᱚᱣᱟ ᱨᱮ ᱪᱤᱞᱤ ᱥᱤᱧᱚᱛᱤᱭᱟᱹ ᱨᱟᱹᱥᱤᱭᱟᱹ ᱵᱟᱝ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱫᱤᱥᱚᱢ ᱡᱟᱠᱟᱛ ᱱᱚᱣᱟ ᱨᱮᱭᱟᱜ ᱵᱤᱨᱳᱫᱷ ᱦᱩᱭ ᱞᱮᱱᱟ ᱾https://www.india.com/news/india/lala-lajpat-rai-birth-anniversary-all-you-need-to-know-about-the-man-from-punjab-who-gave-simon-go-back-slogan-1790189/

᱓᱐ ᱚᱠᱴᱚᱵᱚᱨ ᱑᱙᱒᱘ ᱨᱮ ᱡᱚᱠᱷᱚᱱ ᱥᱟᱭᱢᱚᱢ ᱞᱟᱦᱚᱨ ᱨᱮ ᱦᱤᱬᱤ ᱠᱮᱫᱟ, ᱩᱱ ᱡᱚᱠᱷᱮᱡ ᱞᱟᱡᱽᱯᱚᱛ ᱨᱟᱭ ᱱᱚᱣᱟ ᱨᱮᱭᱟᱜ ᱵᱤᱨᱩᱫᱽ ᱨᱮ ᱢᱤᱫ ᱚᱼᱦᱤᱝᱥᱟᱹ ᱢᱤᱪᱷᱤᱞ ᱨᱮᱭᱟᱜ ᱮ ᱟᱹᱭᱩᱨ ᱞᱮᱫᱟ ᱟᱨ "ᱥᱟᱭᱢᱚᱱ ᱜᱳ ᱵᱮᱠ" ᱥᱞᱳᱜᱟᱱ ᱟᱨ ᱦᱮᱸᱫᱮ ᱡᱷᱟᱱᱰᱟ ᱠᱚ ᱩᱰᱟᱹᱣᱮᱫ ᱛᱟᱦᱮᱸᱱᱟ ᱾

ᱦᱤᱱᱫᱤ ᱥᱟᱶᱦᱮᱫ

ᱵᱟᱨᱦᱮ ᱡᱚᱱᱚᱲ
 Lala Lajpat Rai's books at Hindustan Books 
 Lala Lajpat Rai's "Young India" in the South Asian American Digital Archive (SAADA)
 Satish K. Kapoor, He gave a fillip to freedom struggle, Tribune


ᱥᱟᱹᱠᱷᱹᱭᱟᱹᱛ